als_Latn dik_Latn sag_Latn
Telefona celularë
Programet dhe shërbimet
Fatura dhe Rimbushje
Shërbime të përditshme
Jashtë kufirit / Roaming
Ndihmë fillestare
Shërbime për biznesin
AMC, kontribut për gjelbërimin e hapësirave urbane në Kavajë09-24-2012
AMC dhe Bashkia e Kavajës përfunduan sot, me një ceremoni simbolike, mbjelljen e palmave në rrugën hyrëse të qytetit. Në këtë mënyrë AMC kontribuon, krahas përpjekjeve të institucioneve vendore, për të përmirësuar imazhin e Kavajës si një nga qendrat urbane, pranë disa prej destinacioneve turistike më të vizituara në Shqipëri.
Kryetari i Bashkisë së Kavajës, zoti Elvis Roshi, gjeti rastin të falenderojë AMC për gatishmërinë e treguar. Tashmë hyrja e qytetit ofron një pamje të re dhe rritja e sipërfaqes së gjelbëruar ndikon në cilësinë e jetës së banorëve, tha ai.
Investimi i realizuar nga kompania celulare vjen në kuadër të AMC Green, programi disavjeçar që ka në qendër kujdesin e AMC për mjedisin.
Përfaqësuesi i AMC, zoti Pericles Kanellos, tha: “Mbjelljen e këtyre pemëve e konsiderojmë një tjetër mundësi që i jepet AMC për t’i kthyer shoqërisë një pjesë të kontributit. Shtimi i hapësirave të gjelbra nga ana e kompanisë tonë bëhet në kuadër të AMC Green, projekti që përfshin angazhimin tonë të përhershëm për të mbrojtur mjedisin”.
Ky është një prej aktiviteteve të shumta që AMC ka zhvilluar në kuadër të shtimit të sipërfaqeve të gjelbra dhe mbrojtjes së mjedisit në Shqipëri. Në fillim të këtij viti, përmes një investimi të AMC, u mbollën rreth 200 pemë bliri në Sarandë. Gjithashtu, më parë janë mbjellë rreth 22 mijë fidanë bredhi në Parkun Kombëtar të Llogorasë. Mbjellje të tjera me synim zgjerimin e sipërfaqeve të gjelbra janë kryer edhe në Tiranë, Durrës dhe Kamëz.
bos_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn